
NARVA  LINNAVALITSUS 

KORRALDUS

Narva                                                                                                              11.03.2015.a. nr 
Rakvere tn 22c asuva ehitise

teenindamiseks vajaliku maa määramine
1. Asjaolud ja menetluse käik
Narva linnas aadressil Rakvere tn 22c asub ehitis, mis kasutatakse tasulise parklana. Munitsipaliseeritava maaüksuse moodustamise eesmärgil on 17.11.2014.a koostatud maa piiride ettepanek, mis on 30.12.2014.a kooskõlastatud AS-ga TRANSSERVIS-N (rg-kood 10338071).
Narva Linnavalitsuse 07.01.2004.a korraldusega nr 2-k on moodustavale maaüksusele määratud aadress Narva linn, Rakvere tn 22c.
Narva Linnavolikogu 26.02.2015.a otsusega nr 21 „Rakvere tn 22c maaüksuse Narva linna munitsipaalomandisse taotlemine ja katastriüksuse sihtotstarbe määramine“ määrati moodustatavale Rakvere tn 22c maaüksusele maa sihtotstarve - ärimaa. 
Vastavalt Vabariigi Valitsuse 30. 06. 1998 määruse nr 144 „Ehitise teenindamiseks vajaliku maa määramise korra kinnitamine“ punktile 12  määrab linna- või vallavalitsus ehitise teenindamiseks vajaliku maa suuruse ja piirid. Otsuses peab sisalduma vähemalt ehitise nimetus ja selle kasutamise otstarve, maa ligikaudne pindala ja asukoht. Otsusele lisatakse ehitise teenindamiseks vajaliku maa määramise ettepanek. Otsus koos lisaga lisatakse maa tagastamise, erastamise, munitsipaalomandisse andmise, riigi omandisse jätmise või hoonestusõiguse seadmise toimikusse ning see on aluseks katastriüksuse moodustamisel.
2. Õiguslikud alused
2.1 Vabariigi Valitsuse 30. 06. 1998 määruse nr 144 „Ehitise teenindamiseks vajaliku maa määramise korra kinnitamine“ punkti 12 kohaselt  määrab linna- või vallavalitsus ehitise teenindamiseks vajaliku maa suuruse ja piirid. 
2.3 Narva Linnavolikogu 25.09.2003.a. otsusega nr 120/21 ”Volitatud esindajate kinnitamine” volitati kohaliku omavalitsuse esindajat teostama Eesti Vabariigi seadustega ettenähtud toimingud maaüksuse piiri muutmisel või maaüksuse piiri määramisel 
3. Otsus
Määrata Rakvere tn 22c aadressil asuva ehitise (kasutatakse tasulise parklana), teenindamiseks vajaliku maa suuruseks 5 210 m2 vastavalt piiride ettepanekule (lisatud). 

4. Rakendussätted

4.1 Korraldus jõustub seadusega sätestatud korras.

4.2 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

